***Anunț privind selecția partenerilor relevanți pentru CM PR SV Oltenia***

Ca urmare a suspendarii procesul de selectie a membrilor reprezentativi pentru constituirea Comitetului de Monitorizare PR SV Oltenia 2021-2027, avand termenul limita de depunere a candidaturilor data de 28.09.2022, Agenția de Dezvoltare Regională Sud-Vest Oltenia relanseaza procesul de constituire a **Comitetului de Monitorizare pentru Programul Regional Sud-Vest Oltenia 2021-2027 (PR SV Oltenia 2021-2027)**, program care a fost aprobat oficial de catre Comisia Europeană în data de 14 octombrie 2022 (versiunea oficială transmisa Comisiei Europene este disponibilă la adresa <https://www.adroltenia.ro/wp-content/uploads/dlm_uploads/2022/10/Document.pdf>)

CM PR SV Oltenia va fi structura de tip partenerial, fără personalitate juridică, cu rol decizional strategic în procesul de implementare a **Programului Regional Sud-Vest Oltenia 2021-2027** care se va reuni pe parcursul întregii perioade de programare pentru a examina implementarea programului și progresele înregistrate în îndeplinirea acestuia. Detalii despre rolul și activitatea comitetului vor fi prezentate în *Regulamentul de organizare și funcționare a CM PR SV Oltenia,* ce va fi aprobat în prima reuniune a CM PR SV Oltenia.

În vederea selectării unor parteneri reprezentativi și implicați ca membri ai comitetului, ADR SV Oltenia invită organizațiile interesate din rândul celor prevazute in Anexa A, pct. II. C din Metodologia pentru constituirea CM PR SVO ( atasata ),să își exprime interesul pentru participarea la **CM PR SV Oltenia**, prin depunerea candidaturii. Precizăm ca, in conformitate cu Metodologia, se vor selecta membri din urmatoarele categorii, reprezentanți ai societății civile, mediului de afaceri, de cercetare și universitar, dupa cum urmeaza:

- domeniul cercetare-dezvoltare-inovare (institute de CDI, statiuni de cercetare, universitati cu activitati CDI, ETT) = 1 reprezentant;

- mediul de afaceri (camere de comert, patronate, asociatii profesionale) = 2 reprezentanti;

- mediul universitar (universitati de stat) = 1 reprezentant;

- domeniul egalitatii de gen si nediscriminare (Egalitate de gen intre femei și bărbați, în intreaga lor diversitate, sunt liberi să își urmeze calea aleasă în viață, să aibă șanse egale de a prospera și să poată participa în mod egal și sa conduca societatea noastră europeană;

Nediscriminare bazată pe orice motiv, cum ar fi genul/sexul, rasa, culoarea, originea etnică sau socială, caracteristicile genetice, limba, religia sau convingerile si opiniile politice sau de orice altă natură, apartenența la o minoritate națională, averea, nașterea, handicapul, vârsta sau orientarea sexuală) ONG-uri, fundatii, asociatii = 1 reprezentant;

- domeniul incluziune si demnitate sociala (incluziunea socială a persoanelor cu dizabilități, a lucrătorilor tineri sau vârstnici, a lucrătorilor necalificați, a migranților și minorităților etnice, de ex. populația de etnie romă, a persoanelor care locuiesc în zone defavorizate și a femeilor active pe piața muncii, persoane vulnerabile dpdv economic) ONG-uri, fundatii, asociatii = 1 reprezentant;

- institutii care au ca domeniu protectia mediului (protectia mediului: politicile și legislația UE în domeniul mediului protejează habitatele naturale, mențin aerul și apa curate, asigură eliminarea corespunzătoare a deșeurilor, îmbunătățesc cunoștințele despre substanțele chimice toxice și ajută întreprinderile să se îndrepte către o economie durabilă) ONG-uri, fundatii, asociatii = 1 reprezentanti;

- o structură asociativă pentru dezvoltare teritorială (GAL/ADI, alte forme parteneriale) = 1 reprezentant;

- o organizatie de formare profesională/educatie/ocupare- ONG-uri, fundatii, asociatii = 1 reprezentant.

În cadrul procesului de selecție, Autoritatea de Management pentru PR SV Oltenia 2021-2027are în vedere asigurarea unei reprezentări echilibrate a domeniilor relevante pentru implementarea programului regional precum și reprezentativitatea, expertiza şi experiența organizațiilor selectate, acestea urmând să fie implicate activ în coordonarea strategică. Autoritatea de management precizează totodată că, în cazul în care partenerii sociali sau organismele care reprezintă societatea civilă fac parte dintr-o organizație de tip confederativ general/sectorial, nu vor fi luate în considerare dosarele de candidatura depuse individual de către membrii acestora.

În cazul in care pentru una din categoriile de mai sus nu se vor depune candidaturi, procesul de selectie se reia pentru respectiva categorie.

**Organizațiile/entitățile interesate sunt invitate să depună, prin posta electronica, până la data de 11 noiembrie 2022, la** adresa office@adroltenia.ro, **un dosar cu următorul conținut:**

1. Formularul de candidatura, cu respectarea modelului prezentat atasat.

2. Statutul in vigoare al organizaţiei, documente statutare in vigoare si alte documente din care sa rezulte: domeniul de activitate, sediul social/filiala/sucursala, reprezentantul legal al organizatiei in prezent, vechimea in domeniul vizat (copie certificată conform cu originalul de reprezentantul legal sau imputernicit, caz in care se va transmite si imputernicirea);

3. Alte documente suport

*Notă:*

*-Partenerii selectati vor transmite catre ADR SVO Decizia de nominalizare a membrului titular și a supleantului în Comitetul de Monitorizare a PR SV Oltenia, semnată de reprezentantul legal al organizației, care va cuprinde numele complet, funcțiile și datele de contact ale persoanelor desemnate, in termen de 3 zile lucratoare de la publicarea listei finale cu candidații admiși.*

*-Se va avea in vedere nominalizarea unor persoane cu functii de decizie in cadrul organizatiei, pentru a-si putea asuma deciziile luate in CM PR SVO.*

*-Se va avea în vedere asigurarea promovării egalității dintre bărbați si femei, precum și nediscriminarea.*

 Prin scrisoarea de admitere, entitatile selectate vor fi invitate sa nominalizeze în CM PR SV un membru titular, respectiv un membru supleant, cu functie de decizie in organizatie, cu luarea în considerare a respectării principiului egalității de șanse între femei și bărbați si asigurarea nediscriminării.

Entitatile selectate vor avea in vedere ca persoanele ce vor fi nominalizate sa indeplineasca urmatoarele conditii:

* nu au făcut obiectul vreunei condamnări pentru comiterea unei fraude/ infracțiuni referitoare la obținerea şi utilizarea fondurilor europene şi/sau a fondurilor publice naționale aferente acestora în perioada 2007-2022
* împotriva lor nu a fost începută urmărirea penală pentru comiterea unei fraude/infracțiuni referitoare la obținerea şi utilizarea fondurilor europene şi/sau a fondurilor publice naționale aferente acestora în perioada 2007-2022.